# Aleksei Abrikóssov

Aleksei Alekséievitx Abrikóssov, rus: Алексе́й Алексе́евич Абрико́сов, (Moscou, 25 de juny de 1928 – Palo Alto, 29 de març de 2017) va ser un físic rus nacionalitzat estatunidenc, guardonat amb el Premi Nobel de Física l'any 2003.

## Biografia

Va néixer el 25 de juny de 1928 a la ciutat de Moscou, en aquells moments capital de l'URSS i avui dia capital de Rússia, com a fill d'una parella de metges: el professor Aleksei Ivànovitx Abrikóssov i la doctora Fani Abrikóssova, de soltera Wulf. Va estudiar física a la Universitat Estatal de Moscou, on es llicencià el 1948. Entre 1948 i 1965 treballà a l'Institut per als Problemes Físics, on aconseguí el doctorat l'any 1951 sota la direcció de Lev Davídovitx Landau.
Des de 1965 fou professor a la Universitat Estatal de Moscou. L'any 1987 fou nomenat membre de l'Acadèmia Soviètica de les Ciències, denominada a partir de l'any 1991 Acadèmia Russa de les Ciències, i de la qual encara n'és membre. Així mateix també és membre de l'Acadèmia Nacional de Ciències dels Estats Units i de la delegació estrangera de la Royal Society.

## Recerca científica

Interessat en la física de l'estat sòlid, inicià els seus treballs a l'entorn de la superconductivitat i la superfluïdesa. L'any 1952 Abrikóssov descobrí la manera com el flux magnètic pot penetrar en un superconductor. Aquest fenomen fou descrit com a superconductivitat de tipus II. Des de 1991 treballà al Laboratori Nacional d'Argonne, situat a l'estat nord-americà d'Illinois.
L'any 2003 fou guardonat amb el Premi Nobel de Física, premi compartit amb el físic rus Vitali Ginzburg i el nord-americà Anthony James Leggett, per la seva contribució pionera a la teoria de la superconductivitat i superfluïdesa.

## Referències

* ↑ «Прощание с нобелевским лауреатом Абрикосовым состоится 31 марта в Калифорнии». , 30-03-2017.
* ↑ Kenneth Chang. «Alexei Abrikosov, Nobel Laureate in Physics, Dies at 88». The New York Times, 02-04-2017. [Consulta: 22 maig 2019].
* ↑ Alexei A. Abrikosov. Autobiography. Nobelprize.org, the official website of the Nobel Prize, 2003
* ↑ Hargittai, Balazs. Candid Science V: Conversations with Famous Scientists. Imperial College Press, 2005, p. 185. ISBN 1860945066.
* ↑ Abrikosov, A. A. “Theory of an Unusual Metal-Insulator Transition in Layered High-Tc Cuprates”, Materials Science Division, Argonne National Laboratory, United States Department of Energy,(August 28, 2003) Arxivat June 20, 2004, a Wayback Machine..
* ↑ Abrikosov, A. A. “Theory of High-{Tc} Superconducting Cuprates Based on Experimental Evidence”, Materials Science Division, Argonne National Laboratory, United States Department of Energy,(Dec. 10, 1999).
* ↑ Abrikosov, A. A. “New Developments in the Theory of HTSC (High Temperature Superconductors)”, Materials Science Division, Argonne National Laboratory, United States Department of Energy, Office of Energy Research,(Sept. 1994).
* ↑ Abrikosov, A. A. "On the magnetic properties of superconductors of the second group", Soviet Physics JETP 5, 1174 (1957) Arxivat October 28, 2006, a Wayback Machine., page scans of the original article.
* ↑ “Argonne Scientist Wins 2003 Nobel Prize for Physics” McGregor, S., Oct. 7, 2003 Arxivat 2008-02-22 a Wayback Machine., press release.
* ↑ «Nobel Prize in Physics 2003» (en anglès americà). [Consulta: 2 març 2025].

## Enllaços externs

* «Aleksei Abrikóssov» (en anglès). The Nobel Prize. The Nobel Foundation.